GAMMA hefur opnað nýjan fjárfestingarsjóð sem fjárfestir í sértryggðum skuldabréfum . Sjóðurinn er opinn öllum fjárfestum og hentar vel fyrir fjárfestingar í sértryggðum skuldabréfum með virkri stýringu . GAMMA : Covered Bond Fund er nýr fjárfestingarsjóður sem fjárfestir að meginhluta í sértryggðum skuldabréfum útgefnum skv. lögum nr 11 / 2008 . Fjárfestingarmarkmið sjóðsins er að auka að raunvirði verðmæti eigenda sjóðsins með virkri stýringu í sértryggðum skuldabréfum . Sjóðurinn er opinn öllum fjárfestum og hentar vel fyrir fjárfestingar í sértryggðum skuldabréfum með virkri stýringu . Sértryggð skuldabréf eru áhugaverð nýjung á íslenskum fjármálamarkaði og bjóða þau upp á ágætt álag á ríkisskuldabréf án mikillar mótaðilaáhættu . Sjóður um sértryggð skuldabréf hentar fjárfestum einkar vel þar sem einingar útgefinna bréfa eru háar eða 10 til 20 milljónir króna . GAMMA : Covered Bond Fund býður upp á skýran valkost í fjárfestingu í skuldabréfum fyrir fjárfesta sem vilja dreifingu í sínum eignasöfnum . Virk stýring og sveigjanleiki í líftíma Sjóðsstjórar eru Agnar Tómas Möller og Valdimar Ármann sem hafa starfað hjá GAMMA frá 2008 og 2009 . Markaður með sértryggð skuldabréf er að ryðja sér til rúms á Íslandi og gefa viðskiptabankarnir þrír nú út sértryggð skuldabréf til fjármögnunar lána til íbúðarhúsnæðis . Fyrstu bréfin voru gefin út í byrjun árs 2012 og eru nú um 55 milljarðar útgefnir í 15 útgáfum . Um 70% af útgáfu er verðtryggð og meðallíftími þeirra er um 5,1 ár . Gert er ráð fyrir að um 20 - 30 milljarðar verði gefnir út á þessu ári og markaðurinn er að taka á sig ágæta mynd . Í stuttu máli eru sértryggð skuldabréf , útgáfa skv. lögum nr 11 / 2008 háð leyfi FME og njóta þau tryggingaréttinda í skuldabréfum og öðrum eignum viðkomandi tryggingasafns . Tryggingasafn og veðhlutföll lúta ströngum skilyrðum samkvæmt lögunum og viðvarandi eftirliti . Eftirlit með því að útgáfa sértryggðra skuldabréfa uppfylli skilyrði laganna er í höndum sjálfstæðs skoðunarmanns ( en tilnefning hans er staðfest af FME ) og Fjármálaeftirlitsins . Nánari upplýsingar má sjá í upplýsingablaði á heimasíðu GAMMA hér . Og lykilupplýsingar , reglur og útboðslýsingu sjóðsins má nálgast hér . Einnig má fá nánari upplýsingar hjá sjóðsstjórum sjóðsins í síma 519-3300 eða á emaili gamma@gamma.is . Umfjöllun þessi felur ekki í sér fjárfestingarráðgjöf eða tilboð eða hvatningu um að eiga viðskipti með verðbréf . Skoðanir , sem látnar eru í ljós , kunna að vera ólíkar skoðunum á sama efni sem látnar eru í ljós af öðrum starfsmönnum GAM Management hf. og stafar það af því að beitt er mismunandi forsendum eða aðferðafræði . GAM Management hf. er rekstrarfélag Fjárfestingarsjóðs GAM Management hf . Sjóðurinn er fjárfestingarsjóður skv. lögum nr. 128 / 2011 um verðbréfasjóði , fjárfestingarsjóði og fagfjárfestasjóði .